b"\n_START_ARTICLE_\nBlankvers\n_START_PARAGRAPH_\nBlankvers, fra engelsk blank = tomt, det vil sige urimet, er et femfodet, jambisk versem\xc3\xa5l uden rim eller strofedeling, der specielt er karakteristisk for den elizabethanske periode med digtere som William Shakespeare og Christopher Marlowe._NEWLINE_Af danske digtere der anvendte blankvers kan n\xc3\xa6vnes Adam Oehlenschl\xc3\xa4ger._NEWLINE_Hos William Shakespeare har blank verse en varieret, ikke n\xc3\xb8dvendigvis jambisk rytme, som i Hamlets monolog:_NEWLINE_To be or not to be, that is the question, (2+2 tryk, med c\xc3\xa6sur)_NEWLINE_Whether 'tis nobler in the mind to suffer (3 tryk, evt. 2+1)_NEWLINE_The slings and arrows of outrageous fortune ... (2+2 tryk)_NEWLINE_Hos senere engelske digtere som Milton og Dryden er der allerede tale om et mere glat, regelm\xc3\xa6ssigt jambisk versem\xc3\xa5l. I regelm\xc3\xa6ssig jambisk form, som Blankvers, optr\xc3\xa6der versem\xc3\xa5let hos Lessing, Schiller og Goethe, og g\xc3\xa5r derfra ind i den danske romantik med Oehlenschl\xc3\xa4ger m.fl., som i Aladdin (regul\xc3\xa6re, dvs. regelm\xc3\xa6ssige, 5-fodsjamber uden klar c\xc3\xa6sur):_NEWLINE_En D\xc3\xb8delig har skrevet dette Digt,_NEWLINE_En ringe Sanger, uindviet i_NEWLINE_Naturens helligste Mysterium."